钦定古今图书集成/明伦汇编/闺媛典/第052卷 > 贞姑
## 钦定古今图书集成/明伦汇编/闺媛典/第052卷 > 贞姑

按《广东通志》：“贞姑，香山庠生方天明女。年十五，许字
生员李棐龙，端重不苟言笑。乙未，海寇窃发，诸村镇
多被屠掠。贞姑告母曰：‘儿不得长奉母矣’。母以为狂，
唾之。及贼劫村，母子皆被掠。贼欲妻之，贞姑绐贼释
母，备银赎己。贼信之，度母去远，遂跃入海中死。贼皆
叹异。棐龙闻之哀悼，不复娶，后数岁死。”